'Ovaj šator je sličan onome u Zagrebu, ali gledajte te dečke'

Ministar je u Dubrovniku komentirao da je velika razlika između udruga i zadruga. Braniteljima će Grad omogućiti da imaju štandove na lokaciji Lazareta cijelo ljeto

<p>Ministar branitelja <b>Predrag Matić</b> obišao je u srijedu<b> Sajam zadruga hrvatskih branitelja</b> u Dubrovniku. Braniteljske štandove usporedio je sa šatorom u Savskoj.</p><p>- I ovaj je šator sličan onome u Zagrebu, ali pogledajte ove dečke. To su oni iz iste priče o Domovinskom ratu, suborci iz istog rova. Pogledajte izraze njihovih lica. <b>Oni su nasmijani, raspoloženi, optimistični i vedri</b>. S njima nema nikakvih problema. Pet tisuća branitelja zadrugara se fantastično uklopilo i resocijaliziralo nakon Domovinskog rata - rekao je Matić, piše <b>Dubrovački vjesnik. </b></p><p>Komentirao je <b>udruge i zadruge Domovinskog rata</b> rekavši kako su samo dva slova razlike, a razlika je "kao nebo i zemlja".</p><p>- <b>One gore stalno netko napada, netko ih ugrožava i imaju probleme</b> koje njihovi suborci ovdje ne osjećaju. Program zadrugarstva hrvatskih branitelja ulazi u drugo desetljeće, a cilj je branitelje zadrugare povezati s turističkim zajednicama i hotelijerskim kućama, što danas i činimo - rekao je Matić i dodao kao je cilj plasirati što više proizvoda braniteljskih zadruga na tržište. Grad Dubrovnik omogućit će im štandove tijekom cijelog ljeta.</p>